**ΝΗΠΙΑΓΩΓΕΙΟ ΠΑΛΟΥΚΙΩΝ ΣΑΛΑΜΙΝΑΣ**

**ΕΓΓΡΑΦΕΣ ΣΤΟ ΝΗΠΙΑΓΩΓΕΙΟ ΓΙΑ ΤΟ ΣΧΟΛΙΚΟ ΕΤΟΣ 2024-25**

**Οι αιτήσεις εγγραφών στο νηπιαγωγείο για το σχολικό έτος 2024-25 θα πραγματοποιηθούν από 1 έως 20 Μαρτίου 2024.**

Στο νηπιαγωγείο εγγράφονται μαθητές/τριες γεννημένοι/ες το **2020.**

**Α. ΗΛΕΚΤΡΟΝΙΚΗ ΑΙΤΗΣΗ ΓΟΝΕΑ/ΚΗΔΕΜΟΝΑ**

Σύμφωνα με το άρθρο 2 της υπ’ αρ. πρωτ. [53128/Δ1/2020 (Β 1767)](https://edu.klimaka.gr/sxoleia/nipiagogio/420-eggrafes-mathhtwn-sthn-prwtovathmia-ekpaidevsh) ΚΥΑ των Υπουργών Παιδείας και Θρησκευμάτων και Επικρατείας αρμόδιο για θέματα Ψηφιακής Διακυβέρνησης, για την εγγραφή του νηπίου/προνηπίου οι γονείς/ κηδεμόνες πρέπει να ακολουθήσουν τα εξής βήματα:

→ Χρήση κωδικών: Οι γονείς/κηδεμόνες, κατά την είσοδό τους στην ηλεκτρονική Υπηρεσία «Πρώτη Εγγραφή» της Ενιαίας Ψηφιακής Πύλης (gov.gr) αυθεντικοποιούνται με την χρήση των κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).

→ Είσοδος στη σελίδα της εφαρμογής (<https://proti-eggrafi.services.gov.gr/>) και επιλογή του Νηπιαγωγείου στο οποίο ανήκει σύμφωνα με τη διεύθυνση κατοικίας του.

**Β. ΔΙΚΑΙΟΛΟΓΗΤΙΚΑ**

1. **Βιβλιάριο υγείας** του/της μαθητή/τριας, ή άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών. (παρ. 4, του άρθρου 6 του Π.Δ 79/2017 (Α΄ 109), όπως τροποποιήθηκε με την παρ. 4 α του άρθρου 44 του ν.4777/2021 (Α΄ 25).
2. **Γνωμάτευση από ΚΕ.Δ.Α.Σ.Υ.** εφόσον υπάρχει, σε περίπτωση μαθητή/τριας με αναπηρία ή ειδικές εκπαιδευτικές ανάγκες.
3. **Ατομικό Δελτίο Υγείας Μαθητή**, σύμφωνα με τη με αρ. πρωτ. Φ.6/1094/80261/Δ1/20-5-2015 Εγκύκλιο (Α.Δ.Υ.Μ.) Δίδεται από το νηπιαγωγείο.
4. Αίτηση εγγραφής για το τμήμα πρόωρης υποδοχής, για το Προαιρετικό Ολοήμερο Πρόγραμμα ή για το Αναβαθμισμένο Πρόγραμμα Ολοήμερου Νηπιαγωγείου. Δίδεται από το νηπιαγωγείο.
5. Υπεύθυνη Δήλωση με τα **τα στοιχεία των συνοδών των μαθητών που θα είναι υπεύθυνοι** κατά την προσέλευση και αποχώρησή τους από τη σχολική μονάδα. Δίδεται από το νηπιαγωγείο.

Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας «Πρώτη Εγγραφή» της Ενιαίας Ψηφιακής Πύλης (gov.gr), η αίτηση μπορεί να υποβληθεί με παρουσία στο Νηπιαγωγείο (παρ. 7 του άρθρου 2 της ΚΥΑ 53128/Δ1/2020 (Β΄ 1767) κατόπιν ραντεβού με την προϊσταμένη του νηπιαγωγείου.

Τηλέφωνο νηπιαγωγείου: 211 4086801 (ώρες 8.00 – 13.00)